CELEX: 32015D0383
Language: da
Date: 2015-03-06 00:00:00
Title: Rådets gennemførelsesafgørelse (FUSP) 2015/383 af 6. marts 2015 om gennemførelse af afgørelse 2013/255/FUSP om restriktive foranstaltninger over for Syrien

7.3.2015   
            
            
               DA
            
            
               Den Europæiske Unions Tidende
            
            
               L 64/41
            
         RÅDETS GENNEMFØRELSESAFGØRELSE (FUSP) 2015/383
   af 6. marts 2015
   om gennemførelse af afgørelse 2013/255/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), særlig artikel 30, stk. 1, og
   ud fra følgende betragtninger:
   
               (1)
            
            
               Den 31. maj 2013 vedtog Rådet afgørelse 2013/255/FUSP.
            
         
               (2)
            
            
               I betragtning af den alvorlige situation bør syv personer og seks enheder tilføjes på listen over fysiske og juridiske personer, enheder og organer, der er omfattet af restriktive foranstaltninger, i bilag I til afgørelse 2013/255/FUSP.
            
         
               (3)
            
            
               Afgørelse 2013/255/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag I til afgørelse 2013/255/FUSP ændres som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 6. marts 2015.
      
         
            På Rådets vegne
         
         K. GERHARDS
         
            Formand
         
      
   
   
      (1)  EUT L 147 af 1.6.2013, s. 14.
   
      BILAG
      Følgende personer og enheder tilføjes på listen over fysiske og juridiske personer, enheder og organer, som findes i afsnit A og B i bilag I til afgørelse 2013/255/FUSP:
      A.   Personer
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Opført på listen den
               
            
                  199.
               
               
                  Bayan Bitar
                  (alias dr. Bayan Al-Bitar)
               
               
                  Adresse: PO Box 11037 Damaskus, Syrien
               
               
                  Administrerende direktør for Organisation for Technological Industries (OTI) og Syrian Company for Information Technology (SCIT), som begge er datterselskaber af Syriens forsvarsministerium, der er opført på listen af Rådet.
                  OTI medvirker til fremstillingen af kemiske våben til det syriske regime.
                  Som administrerende direktør for OTI og SCIT støtter Bayan Bitar det syriske regime. Han er også medansvarlig for den voldelige undertrykkelse af den syriske befolkning på grund af sin rolle i produktionen af kemiske våben.
                  Han er i kraft af sin ledende stilling i disse enheder også tilknyttet enhederne OTI og SCIT, der er opført på listen.
               
               
                  7.3.2015
               
            
                  200.
               
               
                  Brigadegeneral Ghassan Abbas
               
               
                  
                              Adresse: CERS, Centre d'Etude et de Recherche Scientifique
                           
                        
                              (alias SSRC, Scientific Studies and Research Center; Centre de Recherche de Kaboun Barzeh Street, PO Box 4470, Damaskus)
                           
                        
               
                  Direktør for filialen af Syrian Scientific Studies and Research Centre, som er en enhed, der er opført på listen, (SSRC/CERS) i nærheden af Jumraya/Jmraiya.
                  Han har været involveret i spredningen af kemiske våben og i at tilrettelægge angreb med kemiske våben, herunder i Ghouta i august 2013. Han er derfor medansvarlig for den voldelige undertrykkelse af den syriske befolkning.
                  Som direktør for filialen af SSRC/CERS i nærheden af Jumraya/Jmraiya støtter Ghassan Abbas det syriske regime.
                  Han er i kraft af sin ledende stilling i SSRC også tilknyttet enheden SSRC, der er opført på listen.
               
               
                  7.3.2015
               
            
                  201.
               
               
                  Wael Abdulkarim
                  (alias Wael Al Karim)
               
               
                  Adresse: Pangates International Corp Ltd, PO Box Sharjah Airport International Free Zone, De Forenede Arabiske Emirater.
                  Al Karim for Trade and Industry, PO Box 111, 5797 Damaskus, Syrien.
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, De Forenede Arabiske Emirater
               
               
                  Administrerende direktør for enheden Pangates International Corp Ltd, der er opført på listen, og som optræder som formidler i forbindelse med olieforsyning til det syriske regime.
                  Wael Abdulkarim støtter og nyder godt af det syriske regime som administrerende direktør for Pangates. Han har også en ledende stilling i enheden Al Karim Group, der er opført på listen, og Pangates' moderselskab.
                  Han er i kraft af sine ledende stillinger i enhederne Pangates og Al Karim Group også tilknyttet disse, der er opført på listen.
               
               
                  7.3.2015
               
            
                  202.
               
               
                  Ahmad Barqawi
                  (alias Ahmed Barqawi)
               
               
                  Adresse: Pangates International Corp Ltd, PO Box Sharjah Airport International Free Zone, De Forenede Arabiske Emirater. Al Karim for Trade and Industry, PO Box 111, 5797 Damaskus, Syrien.
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, De Forenede Arabiske Emirater
               
               
                  Generaldirektør for Pangates International Corp Ltd, der optræder som formidler i forbindelse med olieforsyning til det syriske regime, og direktør for Al Karim Group. Både Pangates International og Al Karim Group er opført på listen af Rådet.
                  Ahmad Barqawi støtter og nyder godt af det syriske regime som generaldirektør for Pangates og direktør for Pangates' moderselskab Al Karim Group. Ahmad Barqawi er i kraft af sin ledende stilling i Pangates og Al Karim Group også tilknyttet enhederne Pangates International og Al Karim Group, der er opført på listen.
               
               
                  7.3.2015
               
            
                  203.
               
               
                  George Haswani
                  (alias Heswani, Hasawani, Al Hasawani)
               
               
                  Adresse: Damaskusprovinsen, Yabroud, Al Jalaa St, Syrien
               
               
                  Fremtrædende syrisk forretningsmand, medejer af HESCO Engineering and Construction Company, en stor ingeniør- og byggevirksomhed i Syrien. Han har nære forbindelser til det syriske regime.
                  George Haswani støtter og nyder godt af regimet i kraft af sin rolle som formidler i aftaler vedrørende det syriske regimes køb af olie fra ISIL.
                  Han nyder også godt af regimet gennem en gunstig behandling, herunder tildelingen af en kontrakt (som underleverandør) med Stroytransgaz, et stort russisk olieselskab.
               
               
                  7.3.2015
               
            
                  204.
               
               
                  Emad Hamsho
                  (alias Imad Hmisho, Hamchu, Hamcho, Hamisho, Hmeisho, Hemasho)
               
               
                  
                              Hamsho Building
                           
                        
                              31 Baghdad Street
                           
                        
                              Damaskus
                           
                        
                              Syrien
                           
                        
               
                  Har en ledende stilling i Hamsho Trading.
                  Han støtter det syriske regime i kraft af sin ledende stilling i Hamsho Trading, et datterselskab af Hamsho International,, der er opført på listen af Rådet. Han er også tilknyttet Hamsho International, en enhed, der er opført på listen.
                  Emad Hamsho finansierer Shabihamilitsen, der til gengæld indsamler stål fra de områder, der er blevet ødelagt af det syriske regimes væbnede styrker og militser, og nedsmelter det på lokale fabrikker ejet af Syria Steel (Hmisho Steel). Han er også næstformand for det syriske Council of Iron and Steel sammen med forretningsmænd som f.eks. Ayman Jaber, der er tæt knyttet til det syriske regime, og som er opført på listen af EU. Han er også tilknyttet Bashar al-Assad.
               
               
                  7.3.2015
               
            
                  205.
               
               
                  Samir Hamsho
                  (alias Samer, Sameer, Hmisho, Hamchu, Hamcho, Hamisho, Hmeisho, Hemasho)
               
               
                  
                              Hamsho Building
                           
                        
                              31 Baghdad Street
                           
                        
                              Damaskus
                           
                        
                              Syrien
                           
                        
               
                  Samir Hamsho er en fremtrædende syrisk forretningsmand, der nyder godt af og støtter regimet. Han er ejeren af og formanden for Al Buroj og Syria Steel/Hmisho Steel, der er datterselskaber af Hamsho Trading, som er et datterselskab af Hamsho International, der er opført på listen af Rådet.
                  Udnævnt til handelskammeret i Homs i marts 2014 af industriministeren.
                  Han støtter derfor det syriske regime og nyder godt af sine forbindelser til regimet.
                  Han er også tilknyttet enhederne Hamsho International, Syria Steel SA og Al Buroj Trading, der er opført på listen.
               
               
                  7.3.2015
               
            B.   Enheder
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Opført på listen den
               
            
                  65.
               
               
                  Organisation for Technological Industries
                  (alias Technical Industries Corporation (TIC))
               
               
                  Adresse: PO Box 11037 Damaskus, Syrien
               
               
                  Datterselskab af Syriens forsvarsministerium, som er en enhed, der er opført på listen af Rådet.
                  OTI medvirker til fremstillingen af kemiske våben til det syriske regime.
                  Det er derfor ansvarligt for den voldelige undertrykkelse af den syriske befolkning.
                  Som datterselskab af forsvarsministeriet er det også tilknyttet en enhed, der er opført på listen.
               
               
                  7.3.2015
               
            
                  66.
               
               
                  Syrian Company for Information Technology (SCIT)
               
               
                  Adresse: PO Box 11037 Damaskus, Syrien
               
               
                  Datterselskab af Organisation for Technological Industries (OTI) og derfor Syriens forsvarsministerium, som er enheder, der er opført på listen af Rådet. Det samarbejder endvidere med Syriens centralbank, som er en enhed, der er opført på listen af Rådet.
                  Som datterselskab af OTI og forsvarsministeriet er SCIT tilknyttet disse enheder, der er opført på listen.
               
               
                  7.3.2015
               
            
                  67.
               
               
                  Hamsho Trading
                  (alias Hamsho Group, Hmisho Trading Group, Hmisho Economic Group)
               
               
                  
                              Hamsho Building
                           
                        
                              31 Baghdad Street
                           
                        
                              Damaskus
                           
                        
                              Syrien
                           
                        
               
                  Datterselskab af Hamsho International, der er opført på listen af Rådet.
                  Som sådan er Hamsho Trading tilknyttet en enhed, der er opført på listen, Hamsho International.
                  Støtter det syriske regime gennem sine datterselskaber, herunder Syria Steel. Gennem sine datterselskaber er det knyttet til grupper såsom den regimetro Shabihamilits.
               
               
                  7.3.2015
               
            
                  68.
               
               
                  Syria Steel SA
                  (alias Syria Steel Co, Syria Steel Rolling Mill, Hmisho Steel)
               
               
                  
                              Hamsho Building
                           
                        
                              31 Baghdad Street
                           
                        
                              Damaskus
                           
                        
                              Syrien
                           
                        
               
                  Datterselskab af Hamsho Trading og derfor i sidste instans et datterselskab af Hamsho International, der er opført på listen af Rådet. Som sådan er Syria Steel SA tilknyttet en enhed, der er opført på listen. Syria Steel støtter endvidere det syriske regime gennem sit arbejde med Shabihamilitsen og produktionen af forsvarsmateriel.
               
               
                  7.3.2015
               
            
                  69.
               
               
                  Al Buroj Trading
                  (alias Borouj Trading Company)
               
               
                  
                              Hamsho Building
                           
                        
                              31 Baghdad Street
                           
                        
                              Damaskus
                           
                        
                              Syrien
                           
                        
               
                  Datterselskab af Hamsho Trading og derfor i sidste instans af Hamsho International, der er opført på listen af Rådet.
                  Som sådan er Al Buroj Trading tilknyttet Hamsho International, en enhed, der er opført på listen.
               
               
                  7.3.2015
               
            
                  70.
               
               
                  DK Group
                  (alias DK Group Sarl, DK Middle-East & Africa Regional Office)
               
               
                  Adresser: DK Middle-East & Africa Regional Office, Peres Lazaristes Center, No. 3, 5th Floor, Emir Bachir Street, Beirut Central District, Bachoura Sector, Beirut, Libanon.
                  
                              Azarieh Building — Block 03, 5th Floor
                           
                        
                              Azarieh Street — Solidere — Downtown, PO Box 11-503, Beirut, Libanon
                           
                        
               
                  DK Group leverer nye pengesedler til Syriens centralbank.
                  DK Group støtter derfor regimet. På grund af dette leveringsforhold, er det også tilknyttet Syriens centralbank, som er en enhed, der er opført på listen.
               
               
                  7.3.2015